Pielikums

Madonas novada pašvaldības domes

27.05.2021. lēmumam Nr.212

(prot.Nr.13, 3.p.)

**DELEĢĒŠANAS LĪGUMS**

Elektroniskā dokumenta parakstīšanas laiks

 ir laika zīmoga pievienošanas datums un laiks

 **Madonas novada pašvaldība**, reģistrācijas Nr. 90000054572, juridiskā adrese: Saieta laukums 1, Madona, LV-4801 (turpmāk – Pašvaldība), tās domes priekšsēdētāja Agra Lungeviča personā, kas darbojas uz Madonas novada pašvaldības 09.07.2009. saistošo noteikumu Nr. 1 “Madonas novada pašvaldības nolikums” pamata, no vienas puses, un

 **nodibinājums “Latvijas Evaņģēliski luteriskās Baznīcas Diakonijas centrs”**, vienotais reģistrācijas Nr. 40003203458, juridiskā adrese: Daugavgrīvas iela 1, Rīga, LV-1007 (turpmāk – Nodibinājums), tā valdes priekšsēdētājas Sigitas Dišleres personā, kura rīkojas uz Nodibinājuma statūtu pamata, no otras puses (katrs atsevišķi turpmāk – Puse vai abi kopā turpmāk – Puses),

 **pamatojoties** uz likuma “Par pašvaldībām” 15. panta pirmās daļas 7. punktu, kas paredz, ka pašvaldību autonomā funkcija ir nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.), 7. panta pirmo un otro daļu, kur noteikts, ka šā likuma 15. pantā noteiktās funkcijas pildāmas kārtībā, kāda paredzēta attiecīgajos likumos un Ministru kabineta noteikumos un šā likuma 15. pantā paredzēto funkciju izpildi organizē un par to atbild pašvaldības, un šo funkciju izpilde tiek finansēta no attiecīgās pašvaldības budžeta,

 **ievērojot to, ka Pašvaldībai** ir pienākums pildīt savas autonomās funkcijas, organizēt likumā noteikto autonomo funkciju izpildi, lemt par kārtību, kādā izpildāmas autonomās funkcijas, kā arī tiesības deleģēt atsevišķus valsts pārvaldes uzdevumus, kuru izpilde ietilpst Pašvaldības kompetencē,

 **ievērojot to, ka pieaug pieprasījums pēc (1) dienas centra pakalpojuma, (2) dienas aprūpes centra pakalpojuma pilngadīgām personām ar garīga rakstura traucējumiem, (3) atbalsta centra pakalpojuma grūtniecēm un jaunajām māmiņām ar bērniem krīzes situācijā ar īslaicīgas izmitināšanas iespējām un (4) zupas virtuves pakalpojuma**, **(5) higiēnas pakalpojuma, kas ietver pirti, mazgāšanos dušā, veļas mazgāšanu un veļas žāvēšanu**, lai nodrošinātu Pašvaldības iedzīvotājus, kuri deklarējuši savu dzīvesvietu Pašvaldības teritorijā, ar minēto pakalpojumu, kā arī,

 **ievērojot to, ka Nodibinājumam** ir atbilstoši apmācīti darbinieki, aprīkojums, laba aprūpes pakalpojumu organizēšanas un sniegšanas sistēma, kā arī liela pieredze sociālā atbalsta un aprūpes pakalpojuma nodrošināšanā,

 **pamatojoties uz** Madonas novada dome 2021. gada 20. aprīļa sēdes lēmumu Nr. 141 “Par sociālā atbalsta pakalpojuma deleģēšanu nodibinājumam “Latvijas Evaņģēliski luteriskās Baznīcas Diakonijas centrs”” (protokols Nr. 9, 1.p.),

 **ievērojot to**, ka Pašvaldības funkcijā ietilpstošā pārvaldes uzdevuma deleģēšanas mērķis ir nodrošināt kvalitatīvu, stabilu un efektīvu Pašvaldības funkcijas izpildi un to, ka šo mērķu sasniegšanai ir nepieciešams skaidri definēt Pušu tiesības un pienākumus, noslēdz šāda pārvaldes uzdevuma deleģēšanas līgumu (turpmāk – Līgums):

1. **Līguma priekšmets**
	1. **Pašvaldība** deleģē un Nodibinājums apņemas nodrošināt no likuma “Par pašvaldībām” 15.panta pirmās daļas 7.punktā noteiktās pašvaldības funkcijas – nodrošināt iedzīvotājiem sociālo palīdzību (sociālo aprūpi) – izrietošu pārvaldes uzdevumu – nodrošināt
		1. sociālā atbalsta un rehabilitācijas pakalpojuma sniegšanu pilngadīgām personām dienas centrā (turpmāk – Dienas centrs);
		2. sociālās aprūpes, sociālā atbalsta un rehabilitācijas pakalpojuma sniegšanu pilngadīgām personām ar garīga rakstura traucējumiem dienas aprūpes centrā (turpmāk – Dienas aprūpes centrs);
		3. sociālā atbalsta pakalpojuma sniegšanu grūtniecēm un jaunajām māmiņām ar bērniem krīzes situācijā atbalsta centrā ar īslaicīgas izmitināšanas iespējām (turpmāk – Atbalsta centrs);
		4. zupas virtuves pakalpojumu.
		5. higiēnas pakalpojumus, kas ietver pirti, mazgāšanos dušā, veļas mazgāšanu un veļas žāvēšanu ar mērķi nodrošināt pakalpojumu personām, kurām sociālo apstākļu vai sociālo prasmju trūkuma vai citu apstākļu dēļ nav iespējams nodrošināt savu un savu ģimenes locekļu personisko higiēnu.
	2. **Nodibinājums** sociālā pakalpojuma nodrošināšanai pašvaldības piedāvātajās telpās izveido atvērtu kopienas tipa centru (turpmāk – Centrs), kas ietver Dienas centru pilngadīgām personām, Dienas aprūpes centru pilngadīgām personām ar garīga rakstura traucējumiem un Atbalsta centru grūtniecēm un jaunajām māmiņām ar bērniem krīzes situācijā ar īslaicīgas izmitināšanas iespējām.

1.3. **Dienas centra pakalpojums** - Dienas centra pakalpojums nodrošina sociālās rehabilitācijas pakalpojumu, lai veicinātu personu iekļaušanos sabiedrībā, jaunu sociālo kontaktu veidošanu, personīgo resursu apzināšanos, sociālo prasmju attīstīšanu un ietver:

1.3.1.sociālo un dzīves prasmju apguvi un attīstīšanu;

1.3.3.izglītojošas nodarbības;

1.3.4.kvalitatīvu brīvā laika pavadīšanu;

1.3.5.klientu un viņu tuvinieku līdzdalības aktualizēšanu konkrētu sociālo problēmu risināšanā;

1.3.6.individuālas konsultācijas;

1.3.7.atbalsta un pašpalīdzības grupas;

1.4. **Dienas aprūpes centra pakalpojums pilngadīgām personām ar garīga rakstura traucējumiem, tai skaitā Deinstitucionalizācijas projektā iekļautie klienti,** kur pakalpojumu sniedz, pamatojoties uz Madonas novada pašvaldības Sociālā dienesta pieņemto lēmumu un izsniegto norīkojumu:

1.5.1.uzraudzību un individuālu atbalstu;

1.5.2.palīdzību pašaprūpē atbilstoši nepieciešamībai;

1.5.3.sociālā darba speciālista konsultācijas atbilstoši nepieciešamībai;

1.5.4.kognitīvo spēju uzturēšanu vai attīstīšanu;

1.5.5.nodarbinātību veicinošo prasmju attīstīšanas nodarbības un pastāvīgās funkcionēšanas spēju attīstīšanu vai sīkās motorikas, pašaprūpes un patstāvīgās funkcionēšanas un citu prasmju attīstību veicinošas nodarbības atbilstoši klienta vecumam un funkcionālajam stāvoklim;

1.5.6.mākslas un mākslinieciskās pašdarbības spēju attīstīšanas nodarbības;

1.5.7.fiziskās aktivitātes;

1.5.8.brīvā laika aktivitātes un relaksējošās nodarbības, atbilstoši dienas ritmam;

1.5.9.klientu informēšanas un izglītošanas pasākumus, atbilstoši nepieciešamībai;

1.5.10.speciālistu konsultācijas;

1.5.11.pastaigas svaigā gaisā;

1.5.12.ēdināšana vienreiz dienā (pusdienas)

1.5. **Atbalsta centra pakalpojums** - Atbalsta centra pakalpojums nodrošina sociālās funkcionēšanas spēju atjaunošanas pakalpojumu ar izmitināšanu grūtniecēm, sievietēm ar bērniem krīzes situācijā, kas ietver:

 1.4.1.īslaicīgu patvērumu ar izmitināšanu līdz 1 gadam;
 1.4.2.izglītojošu atbalstu sociālās funkcionēšanas spēju atjaunošanai;
 1.4.3.konsultatīvu palīdzību;
 1.4.4.atbalsta un pašpalīdzības grupas;
 1.4.5.citas aktivitātes sociālās funkcionēšanas spēju atjaunošanai;

 1.4.6.Atbalsta centra pakalpojumu bez izmitināšanas piešķir kā konsultatīvu palīdzību grūtniecēm, sievietēm pēc aborta, spontānā aborta, pāragra bērna zaudējuma gadījumos.

1.6. **Zupas virtuves pakalpojums** ir bezmaksas siltā ēdiena izsniegšana pamatvajadzību – ēdiena nodrošināšanai.

1.7. **Krīzē nonākušu personu īslaicīga izmitināšana** – krīzes situācijā nonākušām personām nodrošina īslaicīgas uzturēšanās iespējas, uzturu, personiskās higiēnas iespējas un sociālā darba speciālista pakalpojumus.

1. **Pušu pienākumi un tiesības**
	1. **Nodibinājums** darbojas un sniedz ar šo Līgumu deleģēto pārvaldes uzdevumu Madonas novada pašvaldības administratīvajā teritorijā. Ar šo Līgumu deleģēto pārvaldes uzdevumu un no tā izrietošos pakalpojumu sniegšanas pienākumus Nodibinājumam nav tiesību deleģēt citām personām.
	2. **Pašvaldība un Nodibinājums**, atbilstoši normatīvo aktu regulējumam, savu kompetenču ietvaros un saskaņojot ar otru Pusi, izstrādā deleģēto uzdevumu izpildes precizējumus, piemēram, noteikumus par klientu līdzdalības pienākumiem.
	3. **Pašvaldība:**
		1. Nodrošina Sociālā dienesta veiktu apmeklētāju vajadzību izvērtējumu un lēmuma pieņemšanu par nepieciešamo sociālā pakalpojuma veidu atbilstoši šā Līguma 1.2. un 1.3. punktā noteiktajiem pakalpojuma veidiem;
		2. Līguma 3.nodaļā noteiktā kārtībā un apmērā piešķirt Nodibinājumam finanšu līdzekļus šā Līguma 1.1. punktā noteiktā pārvaldes uzdevuma izpildei.
	4. Nodibinājums:
		1. Nodrošina profesionālu, kvalitatīvu un normatīvajos aktos noteiktām prasībām atbilstošu šā Līguma 1. nodaļā noteikto Dienas centra, Dienas aprūpes centra, Atbalsta centra pakalpojumu un zupas virtuves pakalpojumu personām, kuru dzīvesvieta ir deklarēta Madonas novada pašvaldības administratīvajā teritorijā;
		2. Nodrošina normatīvajos aktos noteikto obligāto prasību sociālo pakalpojumu sniedzējiem ievērošanu;
		3. Pastāvīgi slēdz ar Nodibinājuma darbības nodrošināšanu saistītos līgumus, izvērtē sniegto Dienas centra, Dienas aprūpes centra, Atbalsta centra pakalpojumu un zupas virtuves pakalpojumu dažādošanas iespējas, lai nodrošinātu pēc iespējas augstākas kvalitātes pakalpojumus Madonas novada pašvaldības iedzīvotājiem;
		4. Veic nepieciešamos pasākumus un piesaista finanšu līdzekļus un mantu no citām juridiskā un fiziskām personām atbilstoši normatīvajiem aktiem, kas reglamentē nodibinājumu darbību, lai nodrošinātu kvalitatīvu un izmaksu ziņā konkurētspējīgu pārvaldes uzdevumu sniegšanu;
		5. Šajā Līgumā noteiktā kārtībā lūdz Pašvaldībai piešķirt finanšu līdzekļus deleģēto pārvaldes uzdevumu kvalitatīvas izpildes nodrošināšanai;
		6. Var piedalīties Eiropas Savienības fondu un citu ārvalstu finanšu instrumentu projektu īstenošanā un īstenošanas rezultāta gūto labumu apsaimniekošanā un uzturēšanā, ja tas ir saistīts ar šā Līguma 1.1. punkta noteiktā deleģētā pārvaldes uzdevuma izpildi, ir atbilstoši normatīvo aktu prasībām un **Pašvaldība** nav lēmusi citādi;
		7. Sadarbojas ar citām valsts un pašvaldību iestādēm, kā arī nevalstiskajām organizācijām, normatīvajos aktos noteiktā kārtībā;
		8. Nodibinājums apņemas neizmantot konfidenciālu informāciju, kas saņemta no Pašvaldības vai kas ir iegūta līguma izpildes laikā savu vai trešo personu interesēs, kā arī ievēros Eiropas Parlamenta un Padomes regulai Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulas), Fizisko personu datu apstrādes likuma, Informācijas atklātības likuma un Pacientu tiesību likuma prasības.
2. **Savstarpējo norēķinu kārtība un finanšu resursu piešķiršanas noteikumi**
	1. Pašvaldība, atbilstoši līguma noteikumiem, tajā skaitā līguma 1. pielikumam “Finansējums deleģētā pārvaldes uzdevuma īstenošanai”, 2. pielikumam “Kopienas centra “Baltā ūdensroze” dienas centra dalībnieku uzskaite \_\_\_\_\_. \_\_\_\_\_\_. 2021.” un 3. pielikumam “Kopienas centra “Baltā ūdensroze” dienas centra “Zupas virtuves” dalībnieku uzskaite \_\_\_\_\_\_. \_\_\_\_\_\_. 2021.”, samaksā Nodibinājumam par pakalpojumiem, kurus nodibinājums sniedz deleģētā pārvaldes uzdevuma ietvaros.
	2. Nodibinājums pēc Pašvaldības pieprasījuma sniedz Pašvaldībai atskaites un pārskatus par iedalītā finansējuma izlietojumu.
	3. Pašvaldībai ir tiesības veikt pārbaudes par Nodibinājumam iedalīto finanšu līdzekļu izlietojumu un atbilstību piešķiršanas mērķiem.
	4. Nodibinājums reizi mēnesī, līdz 10. (desmitajam) datumam, sniedz Pašvaldības Sociālajam dienestam informāciju par personām, kas iepriekšējā mēnesī saņēmušas Dienas centra, Dienas aprūpes centra, Atbalsta centra pakalpojumus, zupas virtuves pakalpojumu un higiēnas pakalpojumus. Nodibinājums, sniedzot minēto informāciju, tajā ietver ziņas par katru personu, kas saņēmusi Dienas centra, Dienas aprūpes centra, Atbalsta centra pakalpojumus un zupas virtuves pakalpojumu, norādot vārdu, uzvārdu, saņemtā sociālā pakalpojuma veidu un apjomu, kādā saņemti sociālie pakalpojumi.
	5. Pašvaldība izvērtē Nodibinājuma Līguma 3.1. punktā sniegto informāciju par personām, kas saņēmušas pārvaldes uzdevuma ietvaros sniegto pakalpojumus, un ne vēlāk kā 10 (desmit) darba dienu laikā no informācijas saņemšanas dienas ieskaita Nodibinājuma kontā finanšu līdzekļus par attiecīgajā mēnesī sniegtajiem pakalpojumiem atbilstoši Līguma 3.1. punktā noteiktajam.
3. **Pašvaldības un Nodibinājuma atbildība**
	1. Pašvaldība ir atbildīga par deleģētā pārvaldes uzdevuma īstenošanu kopumā un par no sociālo pakalpojumu sniegšanas izrietošo pakalpojumu pieejamības nodrošināšanu Madonas novada pašvaldības administratīvajā teritorijā.
	2. Ja Nodibinājuma prettiesiskas rīcības, bezdarbības vai nepienācīgas deleģētā pārvaldes uzdevuma izpildes rezultāta tiek nodarīti zaudējumi trešajai personai un zaudējumu atlīdzinājuma prasījums tiek vērsts pret Pašvaldību, Nodibinājums Pašvaldībai zaudējumus atlīdzina pilnā apmērā.
4. **Nodibinājuma darbības uzraudzība**
	1. Nodibinājums šā Līguma izpildes ietvaros ir pašvaldības Sociālā dienesta pārraudzībā.
	2. Nodibinājumam ir pienākums ievērot Pašvaldības norādījumus un ieteikumus, kas vērsti un deleģētā pārvaldes uzdevuma izpildes nodrošināšanu atbilstoši normatīvo aktu prasībām. Nodibinājumam ir pienākums izpildīt Pašvaldības rīkojumus, lai pārtrauktu prettiesisku darbību, mazinātu vai novērstu prettiesiskas darbības vai bezdarbības sekas.
	3. Nodibinājums izskata iesniegumus par tās darbu deleģēto pārvaldes uzdevumu ietvaros, ņemto vērā Iesniegumu likumā noteikto iesniegumu izskatīšanas termiņus un kārtību. Ja iesniedzēju neapmierina Nodibinājuma sniegtā atbilde, iesniegumu pēc privātpersonas iniciatīvas izskata Pašvaldības Sociālais dienests.
	4. Pēc Pašvaldības rakstveida pieprasījuma, kurā norādīts, kāda informācija nepieciešama, Nodibinājums ne vēlāk kā 5 (piecu) darba dienu laikā vai citā saprātīgā termiņā, kuru nosaka Pašvaldība, rakstveidā sniedz papildu informāciju par deleģēto pārvaldes uzdevumu izpildi. Pieprasījumu Pašvaldības vārdā veic Līguma 9.3.1.apakšpunktā minētais Pašvaldības pārstāvis, bet papildu informāciju Nodibinājuma vārdā sniedz Līguma 9.3.2.apakšpunktā minētais Nodibinājuma pārstāvis.
5. **Pārskatu un ziņojumu sniegšanas kārtība un deleģēto pārvaldes uzdevumu izpildes kvalitātes novērtējuma kritēriji**
	1. Nodibinājums katru mēnesi atbilstoši līguma 1., 2. un 3.pielikumiem sniedz informāciju pašvaldībai par apmeklētājiem, kas ir uzsākuši saņemt sociālo pakalpojumu, kā arī pārtraukuši saņemt sociālo pakalpojumu.
	2. Nodibinājums līdz 2022. gada 31. janvārim iesniedz Pašvaldībai atskaiti, kurā norāda informāciju par:
		1. saskaņā ar šo Līgumu sniegtajiem sociālajiem pakalpojumiem klientiem, ietverot ziņas par:
			1. klientu skaitu (sadalījumā pa vecumiem un dzimumiem), kas ir saņēmuši Nodibinājuma sniegtos pakalpojumus;
			2. klientu skaitu pa līguma pielikumā noteiktajiem sociālā pakalpojuma veidiem.
		2. piesaistītajiem finanšu līdzekļiem un investīcijām;
		3. veiktajiem ieguldījumiem pakalpojumu sniegšanai nepieciešamajās telpās, iekārtās un aprīkojumā;
	3. Nodibinājuma uzdevumu izpildes kvalitāti Pašvaldība vērtē pēc šādiem kritērijiem:
		1. pakalpojumu saņēmēju apmierinātība ar pakalpojumiem, kas tiks noskaidrota, Pašvaldībai veicot pakalpojuma saņēmēju aptaujas;
		2. pakalpojumu saņēmēju iesniegto un pamatoto sūdzību skaits;
		3. pakalpojumu nodrošināšanā iesaistīto Nodibinājuma darbinieku kvalifikācija un tās paaugstināšana;
		4. informatīvo materiālu izveide un publicēšana sociālajos medijos par Nodibinājuma sniegtajiem pakalpojumiem (vismaz 3 Līguma termiņa laikā).
6. **Nepārvaram vara**
	1. Par nepārvaramu varu šī Līguma ietvaros tiek uzskatīts jebkurš gadījums un apstāklis, kas nav atkarīgs no Pušu gribas, tieši attiecas uz Līguma izpildi un kuru nevarēja un nevajadzēja paredzēt šā Līguma slēgšanas brīdi. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmija, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts Nodibinājuma darbinieku streiks.
	2. Lai veiktu nepieciešamos pasākumus nepārvaramas varas apstākļu radīto seku novēršanai, kā arī lai noteiktu Nodibinājumam radītos zaudējumus un iespējas nodrošināt deleģēto pārvaldes uzdevumu turpmāku nepārtrauktu veikšanu, iestājoties nepārvaramas varas gadījumam, Nodibinājums nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža, par to informē Pašvaldību.
	3. Nodibinājumam jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot pakalpojumu nepārtrauktību vai pakalpojumu sniegšanas atjaunošanu iespējami īsākā laika posmā.
7. **Līguma spēkā stāšanās, termiņš un grozījumi**
	1. Deleģēšanas līgums ir noslēgts uz laiku līdz 31.05.2022. (ieskaitot), tas stājas spēkā ar 01.06.2021.
	2. Deleģēšanas līgums var tikt pagarināts, Pusēm vienojoties.
	3. Puse var vienpusēji uzteikt Līgumu, brīdinot par to otru Pusi ne mazāk kā trīs mēnešus iepriekš.
	4. Ja Puses nevar vienoties par deleģētā pārvaldes uzdevuma finansēšanu 3.2. punktā noteiktajā kārtībā, Pusei ir tiesības vienpusēji uzteikt Līgumu un Līgums uzskatāms par izbeigtu mēneša laikā no uzteikuma brīža.
	5. Līgumu var uzteikt, neievērojot uzteikuma termiņu, ja otra Puse rupji pārkāpj līguma noteikumus vai arī pastāv citi svarīgi iemesli, kas neļauj turpināt līguma attiecības.
	6. Līgumu uzsaka, ja vairs nepastāv tā Valsts pārvaldes iekārtas likumā noteiktie tā noslēgšanas pamatnoteikumi vai speciālie deleģēšanas nosacījumi privātpersonai.
	7. Visus strīdus un domstarpības, kas rodas šā Līguma izpildes laikā, Puses risina pārrunu ceļā, savstarpēji vienojoties, vai arī, ja tas nav iespējams, vēršoties tiesā.
	8. Visi Līguma grozījumi ir neatņemama šā Līguma sastāvdaļa un stājas spēkā ar parakstīšanas brīdi, ja Līguma grozījumos nav noteikts citādi.
8. **Noslēguma jautājumi**
	1. Līgums neietekmē Pušu tiesības slēgt sadarbības, pilnvarojuma vai citus līgumus, kā arī līdz šim noslēgto līgumu spēkā esamību, izņemot līgumus par no šā Līguma deleģēto pārvaldes uzdevumu izrietošo pakalpojumu sniegšanas pienākumu un tiesību deleģēšanu citām personām.
	2. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ šā Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemēros atbilstoši normatīvo aktu prasībām.
	3. Līguma noteikumu izpildes kontrolei:
		1. Nodibinājuma deleģētais pārstāvis ir Centra vadītāja p.i. Kristīna Gribonika, tālr. 25711641, kristina.gribonika@diakonija.lv.
		2. Pašvaldības deleģētais pārstāvis ir Madonas novada pašvaldības Sociālā dienesta vadītāja p.i. Ilze Fārneste, tālr. 64807291; 20240013, ilze.farneste@madona.lv.
	4. Līgums sastādīts uz 14 (četrpadsmit) lapaspusēm (tai skaitā 1.pielikums uz 5 (piecām) lapaspusēm; 2.pielikums uz 2 (divām) lapaspusēm; 3.pielikums uz 2 (divām) lapaspusēm) valsts valodā.
9. **Pušu bankas rekvizīti un paraksti**

|  |  |
| --- | --- |
| PAŠVALDĪBA:Madonas novada pašvaldībaBanka: AS SEBKonta Nr.: LV37UNLA0030900130116 | NODIBINĀJUMS:Nodibinājums “Latvijas Evaņģēliski luteriskās Baznīcas Diakonijas centrs”Banka: AS Swedbank Konta Nr.: LV79HABA0551043691857 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Novada domes priekšsēdētājsAgris Lungevičs | Valdes priekšsēdētājaSigita Dišlere |

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Madonas novada pašvaldības un nodibinājuma “Latvijas Evaņģēliski luteriskās

Baznīcas Diakonijas centrs” deleģējuma līguma 1.pielikums

**Finansējums deleģētā pārvaldes uzdevuma īstenošanai**

|  |  |
| --- | --- |
| **Pakalpojuma veids deleģētā pārvaldes uzdevuma ietvaros** | **Izmaksas** |
| **DIENAS CENTRS PILNGADĪGĀM PERSONĀM**1. **Dienas centra** (turpmāk – DC) darbības mērķis ir veidot iedzīvotāju vidū kopienai raksturīgas attiecības un nodrošināt Madonas novada pašvaldības sociāli mazaizsargātām pilngadīgām personām, bezdarbniekiem, jaunajām māmiņām, pensijas vecuma personām, personām ar funkcionāliem traucējumiem – invaliditāti sekojošus sociālos un sociālās rehabilitācijas pakalpojumus:* klientu socializēšanās, viņu sociālo prasmju un dzīves prasmju radoša un aktīva apguve un attīstīšana;
* izglītošanās;
* attīstoša, saturīga un fiziski aktīva brīvā laika pavadīšana, uzlabojot vispārējo fizisko stāvokli un pašsajūtu;
* klientu un viņu tuvinieku līdzdalības aktualizēšana konkrētu sociālo problēmu risināšanā individuālajās nodarbībās, atbalsta un pašpalīdzības grupās un citās kopienas sociālo resursu sistēmās, tādējādi, rosinot personu sociālās saiknes atjaunošanos un pilnveidi.
* Higiēnas pakalpojums – sauna (pirts), mazgāšanos dušā, veļas mazgāšanu un veļas žāvēšanu.

**2. Mērķa grupa**2.1 Tiešā mērķa grupaPakalpojuma tiešā mērķa grupa ir:• Madonas novada pašvaldības sociāli mazaizsargātās pilngadīgas personas, bezdarbnieki;• Jaunās māmiņas;• Madonas novada pašvaldības personas pensijas vecumā;• Madonas novada pašvaldības personas ar funkcionāliem traucējumiem – invaliditāti;• Sociālajam riskam pakļauto personu ģimenes locekļi un tuvinieki.2.2 Netiešā mērķa grupaPakalpojuma netiešā mērķa grupa ir visa sabiedrība un novadā dzīvojošie iedzīvotāji.**3 Pakalpojuma saturs****3.1 Sociālā atbalsta pakalpojumi**DC tiek sniegti šādi sociālā atbalsta pakalpojumi:**Konkrētu sociālo problēmu risināšana individuālajās konsultācijās un atbalsta grupās:** * Sociālā rehabilitētāja konsultācijas – informācijas sniegšana par sociālo pakalpojumu un sociālās palīdzības saņemšanu visiem DC klientiem;
* Psihologa konsultācijas;
* Atbalsta un pašpalīdzības grupas dažādām mērķauditorijām.

**Sociālo resursu piesaiste konkrēto problēmu risināšanā, s**adarbojoties ar citām nevalstiskajām organizācijām.**Klientu socializēšanās un iesaiste sabiedriskajās aktivitātēs caur informatīvi – izglītojošiem pasākumiem (lekcijas, kultūras un mākslas pasākumi, ekskursijas u.c.) visiem DC klientiem s**adarbībā ar Madonas muzeju un Madonas novada bibliotēku, ekskursijas, tikšanās ar interesantiem cilvēkiem (ceļojumu iespaidi, savā aroda meistariem u.c.). **Atbalsta pakalpojumi DC klientiem un viņu tuviniekiem (konsultācijas, atbalsta, izglītojošas grupas u.c.), t.sk.** klientu un viņu tuvinieku līdzdalības aktualizēšana konkrētu sociālo problēmu risināšanā individuālajās nodarbībās, atbalsta un pašpalīdzības grupās un citās kopienas sociālo resursu sistēmās, tādējādi, rosinot personu sociālās saiknes atjaunošanos un pilnveidi.**3.2 Sociālās rehabilitācijas pakalpojumi**DC tiek sniegti šādi sociālās rehabilitācijas pakalpojumi:**Sociālo prasmju un dzīves prasmju radoša un aktīva apguve un attīstīšana:** * kognitīvo spēju atjaunošana un uzturēšana, pielietojot nodarbības, kas trenē atmiņu, uzlabo sīko motoriku un veicina radošo domāšanu, kā, piemēram, dažādas rokdarbu nodarbības (tamborēšana, adīšana, šūšanas u.c), izmantojot dažādas tehnikas un materiālus,
* dzīves pamatprasmju apguve, kustības un darbaspēju uzturēšana - ēdiena gatavošana, trauku mazgāšana, galda klāšana un ēdiena pasniegšana kulinārijas un citās nodarbībās.
* vitalitātes un sociālās komunikācijas prasmju attīstība un saglabāšana, veicot ikdienas darbus un gatavojot un svinot kopā svētkus (valsts, gadskārtu svētki u.c).

**Individuālu nodarbību un pašpalīdzības, atbalsta grupu organizēšana DC klientu mērķa grupām** * kognitīvo spēju un atmiņas attīstīšana un saglabāšana - lasītāju klubs (t.sk. vājredzīgiem klientiem),
* redzesloka paplašināšana, spriestspējas veicināšana, spējas komunicēt un izteikt savas domas attīstīšana - sarunu klubs (kopīgās sarunas par dažādām tēmām), atbalsta grupas u.c.

**Attīstoša un saturīga, un fiziski aktīva brīvā laika pavadīšana, uzlabojot vispārējo fizisko veselības stāvokli un pašsajūtu, izmantojot dažādas spēles, nodarbības un aktivitātes, t.sk.:*** Boccia spēle - daudzpusīgs sporta veids, kas padara cilvēku aktīvu gan fiziski, gan garīgi. Regulāri treniņi samazina stresu; uzlabo noskaņojumu un labsajūtu; paaugstina spēju koncentrēties; uzlabo kustīgumu locītavās, īpaši plecu, elkoņu un plaukstu locītavās; palielina kustību amplitūdu; uzlabo līdzsvaru; uzlabo precizitāti.
* novuss, galda spēles - iemāca loģiski spriest, attīsta spēju noturēt uzmanību, koncentrēties, attīsta komunikāciju ar citiem spēles dalībniekiem, kā arī dažādo brīvā laika pavadīšanas iespējas.
* vingrošana balsta un kustību sistēmas saslimšanu profilaksei un ārstēšanai (īpaši cilvēkiem ar mazkustīgu dzīvesveidu).
* līnijdejas, dejas sēdus - palīdz uzlabot veselību, trenē domāšanu un veicina atmiņas saglabāšanu, dod iespēju izbaudīt kustību un deju prieku kopā ar mūziku..
* Montesori nodarbības - attīsta sociālās un funkcionālās prasmes, trenē pašdisciplīnu, koncentrēšanās spējas un gribasspēku, ceļ pašapziņu un vairo ticību saviem spēkiem.
* iesaiste kopienas teritorijas un telpu uzkopšanas darbos - ļauj apgūt dažādas sociālās prasmes, vairo atbildības un piederības sajūtu konkrētai kopienai, attīsta atbildības sajūtu par individuāli veicamo darbu un darbu komandā.

**Radošo darbnīcu organizēšana DC klientu mērķa grupām:*** keramikas nodarbības - sīkās motorikas attīstība, darbojoties ar mālu, redzesloka paplašināšana, iespēja sevi radoši realizēt, iekšējā un fiziskā noguruma un sasprindzinājuma noņemšana, kā arī emocionālās veselības uzlabošana un harmonizēšana
* dažādu attēlu krāsošana - vizuālais vingrinājums palīdz koncentrēt uzmanību, kas savukārt palīdz attīstīt un trenēt atmiņu; līdzīgi kā meditācija, tā ļauj cilvēkam atslēgties, koncentrēties; uzlabo lēmumu pieņemšanas spēju, spēju kontrolēt uzmanību, izpausties, nodoties krāsām un procesam.

**Klientu socializēšanās veicināšana caur interešu pulciņiem, mākslas un mākslinieciskās pašdarbības nodarbībām visām DC klientu mērķa grupām:*** radošas un terapeitiskas mākslas nodarbības, kas vienlaicīgi aktivizē vairākus personības līmeņus - emocionālo, mentālo un garīgo.
* vokālās nodarbības - apgūstot jaunas dziesmas, tiek aktīvi nodarbinātas abas smadzeņu puslodes, jo tām ir jāuztver un jāpatur redzeslokā daudz dažādu nianšu – izruna, temps, intonācija, ritma maiņa un dziesmas raksturs; ilgstoši dziedot, attīstās arī augstas koncentrēšanās spējas.
* improvizācijas un skatuves mākslas nodarbības klientu grupai, kura apzinās un vēlas attīstīt savus talantus, tostarp, ar iestudētajām lugām, audzinot arī apkārtējo sabiedrību aizdomāties par sabiedrības morāles vērtībām un normām. Teātra pulciņš, ar senioru aktīvo darbošanos, ir iedvesmas avots centra apmeklētājiem un viesiem, kā arī veido savstarpēju atbalsta grupu viens otram.

Pēc nepieciešamības piesaistīto dažādu jomu speciālistu konsultācijas visām DC klientu mērķa grupām. | **Dienas centra pakalpojumi pilngadīgām personām**3,80 EUR dienā par klientu. Sauna (pirts) pakalpojums ir ar pašvaldības atmaksājamo daļu 20% no Diakonijas centra ņemtās maksas par šo pakalpojumu. |
| **DIENAS APRŪPES CENTRA PAKALPOJUMS PILNGADĪGĀM PERSONĀM AR GARĪGA RAKSTURA TRAUCĒJUMIEM****1. Dienas aprūpes centrs** (turpmāk – DAC) personām ar garīga rakstura traucējumiem ir institūcija, kas dienas laikā nodrošina sociālās rehabilitācijas pakalpojumus, sociālo prasmju attīstību, izglītošanu un brīva laika pavadīšanas iespējas pilngadīgām personām ar garīga rakstura traucējumiem. **DAC darbības mērķis** ir cilvēku ar intelektuālās attīstības traucējumiem dzīves kvalitātes paaugstināšana, neatkarīgi no fizisko un garīgo traucējumu sarežģītības, palīdzība realizēt viņu pamattiesības, kā arī saņemt sociālo integrāciju un sociālās rehabilitācijas pakalpojumus:1. uzraudzību un individuālu atbalstu;
2. palīdzību pašaprūpē atbilstoši nepieciešamībai;
3. sociālā darba speciālista konsultācijas atbilstoši nepieciešamībai;
4. kognitīvo spēju uzturēšanu vai attīstīšanu;
5. nodarbinātību veicinošo prasmju attīstīšanas nodarbības un pastāvīgās funkcionēšanas spēju attīstīšanu vai sīkās motorikas, pašaprūpes un patstāvīgās funkcionēšanas un citu prasmju attīstību veicinošas nodarbības atbilstoši klienta vecumam un funkcionālajam stāvoklim;
6. mākslas un mākslinieciskās pašdarbības spēju attīstīšanas nodarbības;
7. fiziskās aktivitātes;
8. brīvā laika aktivitātes un relaksējošās nodarbības, atbilstoši dienas ritmam;
9. klientu informēšanas un izglītošanas pasākumus, atbilstoši nepieciešamībai;
10. speciālistu konsultācijas;
11. pastaigas svaigā gaisā.

Plānotais pakalpojuma saņēmēju skaits 20 klienti dienā. Plānotais dienas aprūpes centra darba laiks – 8 stundas dienā katru darba dienu.**2. Mērķa grupa:*** 1. Tiešā mērķa grupa - personas ar garīga rakstura traucējumiem
	2. Netiešā mērķa grupa - visa sabiedrība un novadā dzīvojošie iedzīvotāji.
1. **DAC uzdevumi:**
* Nodrošināt klientiem uzturēšanas iespēju centrā un nodarbības telpās laikā no 0900 līdz 1700.
* Dot klientiem papildu iespēju pilnīgāk integrēties sabiedrības dzīvē un palielināt pašnoteikšanās iespējas, veicināt izpratni par kopību un sadarbību.
* Organizēt tikšanās, pasākumus, ekskursijas un kultūras pasākumus.
* Organizēt nodarbības, kas veicinātu intelektuālo spēju saglabāšanu un attīstību: galda spēles, matemātiskā attīstīšana, lasīšanas un rakstīšanas prasmju attīstīšana, kalendārā laika izpratnes veicināšana.
* Organizēt radošās nodarbības, lai veicinātu personas garīgo attīstību un iespēju pilnveidošanu - rokdarbu, mūzikas un mākslas nodarbības, smilšu terapija, Montessori tarapija, sīkās pirkstu motorikas attīstīšanas nodarbības, fiziskās aktivitātes veicināšana katra klienta iespēju robežās.
* Organizēt pašaprūpes iemaņu apgūšanu, organizējot nodarbības (ēdienu gatavošana, personīgā higiēna, uzvedības kultūra u.c.), kā arī iesaistot centra darbības nodrošināšanā (darbs virtuvē, telpu un apkārtnes uzkopšana un t.t.).
* Organizēt nodarbības, kas veicinātu pieņemamu saskarsmes iemaņu apgūšanu un ikdienas sadzīves normu apgūšanu.
* Sniegt konsultācijas cilvēkiem ar īpašām vajadzībām un viņu ģimenes locekļiem (konsultācijas, atbalsta, izglītojošās grupas)
* Organizēt ēdināšanu saskaņā ar darba laiku.
 | **Dienas aprūpes centra pakalpojumi:****1) personām ar garīga rakstura traucējumiem, ja ir pašaprūpes prasmes ( nav nepieciešams atbalsts aprūpē)**13,42 EUR dienā par klientu**2) personām ar garīga rakstura traucējumiem, ja nav pietiekams pašaprūpes prasmes (nepieciešams atbalsts aprūpē)**16,07 EUR dienā par klientu |
| **SOCIĀLĀS FUNKCIONĒŠANAS SPĒJU ATJAUNOŠANAS PAKALPOJUMS AR IZMITINĀŠANU GRŪTNIECĒM UN JAUNAJĀM MĀMIŅĀM AR BĒRNIEM** 1 **Atbalsta centra** (turpmāk – AC) darbības mērķis ir sniegt atbalstu topošajām un jaunajām māmiņām un veidot nepieciešamās dzīves prasmes un iemaņas ģimeniskā un kopienai raksturīgā vidē un nodrošināt Madonas novada pašvaldības teritorijā deklarētajām, grūtībās nonākušajām jaunajām māmiņām ar bērniem un grūtniecēm (brīvu vietu gadījumā, arī no citām pašvaldībām) sekojošus sociālā atbalsta un sociālās rehabilitācijas pakalpojumus, kas vērsti uz sociālās funkcionēšanas spēju atjaunošanu:* Patvēruma sniegšana ar izmitināšanu laikā līdz 1 gadam;
* izglītojošs atbalsts sociālo funkcionēšanas spēju atjaunošanai;
* konkrētu sociālo problēmu risināšana individuālajās nodarbībās, atbalsta un pašpalīdzības grupās un citās kopienas sociālo resursu sistēmās, tādējādi, rosinot personu sociālās saiknes atjaunošanos un pilnveidi;
* konsultatīva palīdzība neplānotas grūtniecības, pēc aborta, kā arī spontānā aborta vai pāragra bērna zaudējuma gadījumos;
* iespēju robežās materiālas palīdzības sniegšana (bērnu apģērbs, apavi, gultas veļa, bērnu ratiņi u.c.).

Paredzēts, ka tiks piedāvātas 6 vietas grūtībās nonākušajām sievietēm (grūtnieces vai jaunās māmiņas ar bērniem). Plānotais pakalpojuma sniegšanas laika – 24 stundas diennaktī.2 Mērķa grupaTiešā mērķa grupa ir Madonas novada pašvaldības teritorijā deklarētās, grūtībās nonākušās jaunās māmiņās un grūtnieces (brīvu vietu gadījumā, arī no citām pašvaldībām).Netiešā mērķa grupa ir visa sabiedrība.3 Pakalpojuma saturs3.1 **Patvēruma sniegšana ar izmitināšanu**Atbalsta centrs paredz nodrošināt šādu pamatpakalpojumu:• Patvērums ar izmitināšanu centrā līdz 12 mēnešiem.• Aprūpes personāla atbalsts un konsultācijas 24 h diennaktī.3.2 **Sociālā atbalsta pakalpojums** ģimenēm ar bērniem, kurām nav pietiekamu prasmju un iemaņu bērnu audzināšanā un aprūpē (līdz 14 stundām nedēļā vienai ģimenei) AC tiks sniegti sekojoši sociālā atbalsta pakalpojumi:• Sociālā rehabilitētāja konsultācijas – palīdzēt noteikt pamatproblēmas, kopīgi meklēt resursus to veiksmīgai risināšanai. • Pašvaldībā un sabiedrībā pieejamo sociālo resursu piesaiste konkrēto problēmu risināšanā.• Atbalsta pakalpojumi jaunajām māmiņām ar bērniem un grūtniecēm, ka arī viņu tuviniekiem (konsultācijas, speciālistu piesaiste, ja tas nepieciešams, atbalsta, izglītojošas grupas u.c.).• Izglītojošas nodarbības, pasākumi sociālo un dzīves prasmju apguvei.• Individuālās konsultācijas, lai atjaunotu sociālās funkcionēšanas prasmes.• Praktiskas nodarbības centra, tam pieguļošās teritorijas vides sakārtošanas un labiekārtošanas prasmju un iemaņu apguvei.3.3 **Bērnu pieskatīšana** Ģimenēm ar bērniem, kurām nav pietiekamu prasmju un iemaņu bērnu audzināšanā un aprūpē (līdz 10 stundām nedēļā vienai ģimenei)3.4 **Konsultatīvā palīdzība**Atbalsta centrā tiks sniegtas konsultācijas neplānotas grūtniecības, pēc aborta, kā arī spontānā aborta vai pāragra bērna zaudējuma gadījumos. | **Izmitināšana** (līdz 12 mēnešiem) 18,40 EUR dienā par 1 pieaugušo (sieviete krīzes situācijā) un 20,00 EUR dienā par 1 bērnu (līdz 1 gada vecumam)**Sociālā atbalsta pakalpojums ģimenēm ar bērniem** 2,50 EUR stundā**Bērnu pieskatīšana** 2,50 EUR stundā**Konsultācijas** neplānotas grūtniecības, pēc aborta, kā arī spontānā aborta vai pāragra bērna zaudējuma gadījumos 2,50 EUR stundā |
| **ZUPAS VIRTUVES PAKALPOJUMS** 1. Tiesības saņemt Pakalpojumu ir ģimenēm (personām), kuras nespēj nodrošināt savas pamatvajadzības – ēdienu, un kura atbilst vismaz vienam no šādiem kritērijiem: 1.1.ģimene (persona) atzīta par trūcīgu vai maznodrošinātu; 1.2.ģimene (persona) ir nonākusi krīzes situācijā. | **Zupas virtuve**, pakalpojums nesaņemot citus DC pakalpojumus – 0,30 euro |
| **KRĪZĒ NONĀKUŠU PERSONU ĪSLAICĪGA IZMITINĀŠANA**Pamatpakalpojumā klientam nodrošina:* īslaicīgas uzturēšanās iespējas,
* uzturu,
* personiskās higiēnas iespējas,
* sociālā darba speciālista pakalpojumus.
 | Izmitināšana 18,40 EUR dienā par klientu |

|  |  |
| --- | --- |
| PAŠVALDĪBA:Madonas novada pašvaldība | NODIBINĀJUMS:Nodibinājums “Latvijas Evaņģēliski luteriskās Baznīcas Diakonijas centrs” |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Novada domes priekšsēdētājsAgris Lungevičs | Valdes priekšsēdētājaSigita Dišlere |

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Madonas novada pašvaldības un nodibinājuma “Latvijas Evaņģēliski luteriskās

Baznīcas Diakonijas centrs” deleģējuma līguma 2.pielikums

**KOPIENAS CENTRA “BALTĀ ŪDENSROZE” DIENAS CENTRS**

**(Parka ielā 6, Madona)**

 **Dalībnieku uzskaite \_\_\_\_\_\_. \_\_\_\_\_\_\_\_. 2021.**

|  |  |  |  |  |
| --- | --- | --- | --- | --- |
| Laiks | Nodarbība | Nodarbības vadītājs(vārds, uzvārds, paraksts) | Dalībnieki(vārds, uzvārds) | Dalībnieka paraksts |
|  |  |  |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Kopā** |  |
|  |  |  |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Kopā** |  |

|  |  |  |  |  |
| --- | --- | --- | --- | --- |
| Laiks | Nodarbība | Nodarbības vadītājs(vārds, uzvārds, paraksts) | Dalībnieki(vārds, uzvārds) | Dalībnieka paraksts |
|  |  |  |  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Kopā** |  |
|  |  |  |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Kopā** |  |
| **Pavisam kopā** |  |

Kopienas centra “Baltā ūdensroze” dienas centra vadītāja p.i,: Kristīna Gribonika

|  |  |
| --- | --- |
| PAŠVALDĪBA:Madonas novada pašvaldība | NODIBINĀJUMS:Nodibinājums “Latvijas Evaņģēliski luteriskās Baznīcas Diakonijas centrs” |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Novada domes priekšsēdētājsAgris Lungevičs | Valdes priekšsēdētājaSigita Dišlere |

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Madonas novada pašvaldības un nodibinājuma “Latvijas Evaņģēliski luteriskās

Baznīcas Diakonijas centrs” deleģējuma līguma 3.pielikums

**KOPIENAS CENTRA “BALTĀ ŪDENSROZE” DIENAS CENTRS**

**(Parka ielā 6, Madona)**

 **“Zupas virtuves” dalībnieku uzskaite \_\_\_\_\_\_. \_\_\_\_\_\_\_\_. 2021.**

|  |  |  |
| --- | --- | --- |
| Nr.p.k. | Dalībnieki ( vārds, uzvārds) | Dalībnieka paraksts |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |
| 11. |  |  |
| 12. |  |  |
| 13. |  |  |
| 14. |  |  |
| 15. |  |  |
| 16. |  |  |
| 17. |  |  |
| 18. |  |  |
| 19. |  |  |
| 20. |  |  |
| 21. |  |  |
| 22. |  |  |
| 23. |  |  |
| 24. |  |  |
| 25. |  |  |
| 26. |  |  |
| 27. |  |  |
| 28. |  |  |
| 29. |  |  |
| 30. |  |  |
| 31. |  |  |
| 32. |  |  |
| 33. |  |  |
| 34. |  |  |
| 35. |  |  |
| 36. |  |  |
| 37. |  |  |
| 38. |  |  |
| 39. |  |  |
| 40. |  |  |
| 41. |  |  |
| 42. |  |  |
| 43. |  |  |
| 44. |  |  |
| 45. |  |  |
| 46. |  |  |
| 47. |  |  |
| 48. |  |  |
| 49. |  |  |
| 50. |  |  |

Kopienas centra “Baltā ūdensroze” dienas centra vadītāja p.i.: Kristīna Gribonika

|  |  |
| --- | --- |
| PAŠVALDĪBA:Madonas novada pašvaldība | NODIBINĀJUMS:Nodibinājums “Latvijas Evaņģēliski luteriskās Baznīcas Diakonijas centrs” |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Novada domes priekšsēdētājsAgris Lungevičs | Valdes priekšsēdētājaSigita Dišlere |

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU